* Το **Ικάριο πέλαγος**, είναι επιμέρους τμήμα, του [Αιγαίου πελάγους](https://el.wikipedia.org/wiki/%CE%91%CE%B9%CE%B3%CE%B1%CE%AF%CE%BF_%CF%80%CE%AD%CE%BB%CE%B1%CE%B3%CE%BF%CF%82) που εκτείνεται ανατολικά των [Κυκλάδων](https://el.wikipedia.org/wiki/%CE%9A%CF%85%CE%BA%CE%BB%CE%AC%CE%B4%CE%B5%CF%82)  μέχρι των ακτών της [Μικράς Ασίας](https://el.wikipedia.org/wiki/%CE%9C%CE%B9%CE%BA%CF%81%CE%AC_%CE%91%CF%83%CE%AF%CE%B1). Βόρεια οριοθετείται από τις νήσους [Ικαρία](https://el.wikipedia.org/wiki/%CE%99%CE%BA%CE%B1%CF%81%CE%AF%CE%B1) και [Σάμο](https://el.wikipedia.org/wiki/%CE%A3%CE%AC%CE%BC%CE%BF%CF%82) και νότια από τις νήσους [Αστυπάλαια](https://el.wikipedia.org/wiki/%CE%91%CF%83%CF%84%CF%85%CF%80%CE%AC%CE%BB%CE%B1%CE%B9%CE%B1) και [Κω](https://el.wikipedia.org/wiki/%CE%9A%CF%89%CF%82).

Κατά την [Ελληνική Μυθολογία](https://el.wikipedia.org/wiki/%CE%95%CE%BB%CE%BB%CE%B7%CE%BD%CE%B9%CE%BA%CE%AE_%CE%9C%CF%85%CE%B8%CE%BF%CE%BB%CE%BF%CE%B3%CE%AF%CE%B1) στο πέλαγος αυτό έπεσε ο μυθικός [Ίκαρος](https://el.wikipedia.org/wiki/%CE%8A%CE%BA%CE%B1%CF%81%CE%BF%CF%82), γιος του [Δαιδάλου](https://el.wikipedia.org/wiki/%CE%94%CE%B1%CE%AF%CE%B4%CE%B1%CE%BB%CE%BF%CF%82) , που επιχειρούσε πτήση με τεχνητές πτέρυγες δραπετεύοντας έτσι από την [Κρήτη](https://el.wikipedia.org/wiki/%CE%9A%CF%81%CE%AE%CF%84%CE%B7). Εξ αυτού δε και το όνομα του πελάγους.

Πρώτος που οριοθέτησε το Ικάριο πέλαγος ήταν ο αρχαίος Έλληνας γεωγράφος [Στράβων](https://el.wikipedia.org/wiki/%CE%A3%CF%84%CF%81%CE%AC%CE%B2%CF%89%CE%BD). 

* Το **Μυρτώο Πέλαγος** είναι ένα από τα επιμέρους πελάγη του [Αιγαίου](https://el.wikipedia.org/wiki/%CE%91%CE%B9%CE%B3%CE%B1%CE%AF%CE%BF_%CE%A0%CE%AD%CE%BB%CE%B1%CE%B3%CE%BF%CF%82) μεταξύ [Αργοσαρωνικού](https://el.wikipedia.org/wiki/%CE%91%CF%81%CE%B3%CE%BF%CF%83%CE%B1%CF%81%CF%89%CE%BD%CE%B9%CE%BA%CF%8C%CF%82) και [Κυθήρων](https://el.wikipedia.org/wiki/%CE%9A%CF%8D%CE%B8%CE%B7%CF%81%CE%B1) από Bορρά προς Nότο, και ανάμεσα στην ανατολική [Πελοπόννησο](https://el.wikipedia.org/wiki/%CE%A0%CE%B5%CE%BB%CE%BF%CF%80%CF%8C%CE%BD%CE%BD%CE%B7%CF%83%CE%BF%CF%82) ([Αργολικός Κόλπος](https://el.wikipedia.org/wiki/%CE%91%CF%81%CE%B3%CE%BF%CE%BB%CE%B9%CE%BA%CF%8C%CF%82_%CE%9A%CF%8C%CE%BB%CF%80%CE%BF%CF%82), ανατολικές ακτές των νομών [Αρκαδίας](https://el.wikipedia.org/wiki/%CE%9D%CE%BF%CE%BC%CF%8C%CF%82_%CE%91%CF%81%CE%BA%CE%B1%CE%B4%CE%AF%CE%B1%CF%82) και [Λακωνίας](https://el.wikipedia.org/wiki/%CE%9D%CE%BF%CE%BC%CF%8C%CF%82_%CE%9B%CE%B1%CE%BA%CF%89%CE%BD%CE%AF%CE%B1%CF%82)) και στις δυτικές [Κυκλάδες](https://el.wikipedia.org/wiki/%CE%9A%CF%85%CE%BA%CE%BB%CE%AC%CE%B4%CE%B5%CF%82) ([Κύθνος](https://el.wikipedia.org/wiki/%CE%9A%CF%8D%CE%B8%CE%BD%CE%BF%CF%82), [Σέριφος](https://el.wikipedia.org/wiki/%CE%A3%CE%AD%CF%81%CE%B9%CF%86%CE%BF%CF%82), [Σίφνος](https://el.wikipedia.org/wiki/%CE%A3%CE%AF%CF%86%CE%BD%CE%BF%CF%82), [Μήλος](https://el.wikipedia.org/wiki/%CE%9C%CE%AE%CE%BB%CE%BF%CF%82)) από Δύση προς Ανατολή. Σύμφωνα με την ελληνική μυθολογία, πήρε το όνομά του από τον γιο του θεού Ερμή και ηνίοχο του [Οινομάου](https://el.wikipedia.org/wiki/%CE%9F%CE%B9%CE%BD%CF%8C%CE%BC%CE%B1%CE%BF%CF%82), τον [Μυρτίλο](https://el.wikipedia.org/wiki/%CE%9C%CF%85%CF%81%CF%84%CE%AF%CE%BB%CE%BF%CF%82_(%CE%BC%CF%85%CE%B8%CE%BF%CE%BB%CE%BF%CE%B3%CE%AF%CE%B1)), ο οποίος πνίγηκε στα νερά του ριγμένος από τον [Πέλοπα](https://el.wikipedia.org/wiki/%CE%A0%CE%AD%CE%BB%CE%BF%CF%80%CE%B1%CF%82).

ΚΑΚΟΥΤΗΣ ΑΡΓΥΡΗΣ